এছাড়া চলতি জুলাই মাসের শুরু থেকেই বাজারে ঊর্ধ্বমুখী প্রবণতা ছিল। ব্যক্তি থেকে প্রাতিষ্ঠানিক প্রায় সব বিনিয়োগকারী এই সময়ে মুনাফার মুখ দেখে। আর মুনাফা হলে তা উত্তোলন করবে সেটাই স্বাভাবিক। এইসময়ে কেউ আগে মুনাফা তুলেছে, কেউ এখন তুলছে যে কারণে প্রফিট টেকিংয়ের রেশ এখনো কাটেনি। ব্যাংক,বীমা,নন-ব্যাংকিং আর্থিক প্রতিষ্ঠানের দ্বিতীয় প্রান্তিকের আর্থিক প্রতিবেদন বর্তমান পুঁজিবাজারকে বেশ প্রভাবিত করছে। কারণ বিপুল পরিমাণ শেয়ার ধারণ করা একটি ব্যাংকের শেয়ার দর যখন ১ টাকা কমে যায় তখন সূচকে বেশ নেতিবাচক প্রভাব ফেলে। তাই এসব আর্থিক প্রতিষ্ঠানের শেয়ার দরের ওঠা-নামার সঙ্গে সূচকের নিবিড় সম্পর্ক রয়েছে বলে বিশ্লেষকরা মত দেন।